ตำรวจเร่งแก้ปัญหาจราจรในกรุงเทพมหานครอย่างเต็มที่ อาจยังไม่เห็นผลชัด ขอประชาชนเห็นใจ
ผู้บัญชาการตำรวจแห่งชาติ ยืนยัน ตำรวจเร่งแก้ปัญหาจราจรในกรุงเทพมหานครอย่างเต็มที่ อาจยังไม่เห็นผลชัด ขอประชาชนเห็นใจ

พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ ยืนยันว่า สำนักงานตำรวจแห่งชาติ มีความพยายามในการแก้ไขปัญหาจราจรในพื้นที่กรุงเทพมหานครอย่างเต็มที่ โดยหากพบเส้นทางใดมีลักษณะทางกายภาพที่มีปัญหา ส่วผลกระทบให้การจราจรติดขัด ก็มีการประสานหน่วยงานที่เกี่ยวข้อง แก้ไขทันที แต่การแก้ไขอาจยังไม่เห็นผลชัดเจนทันใจประชาชน ก็ขอให้เข้าใจเจ้าหน้าที่ด้วย เพราะปริมาณรถและพื้นที่ถนน ไม่สัมพันธ์กัน  ส่วนกรณีการลักลอบขุดดินสร้างอุโมงค์แยกรัชโยธิน-รถไฟฟ้า หากมีการแจ้งความ ตำรวจก็จะสืบสวนหาข้อเท็จจริงตามขั้นตอนของกฎหมาย

นอกจากนี้ ผู้บัญชาการตำรวจแห่งชาติ ยังกล่าวถึงการลักลอบนำเข้าสินค้าแบรนด์เนมของกลุ่มผู้ค้าพรีออร์เดอร์ ว่า ได้สั่งการให้หน่วยที่เกี่ยวข้อง ตรวจสอบเข้มข้นอยู่แล้ว ส่วนการสุ่มตรวจ ก็เป็นไปตามมาตรฐานสากล ไม่ใช่การเลือกปฏิบัติแต่อย่างใด